Μοσχαρίσια τηγανιά με σπαράγγια
Μοσχαρίσια τηγανιά με σπαράγγια, μια παραλλαγή της κλασικής συνταγής που θα σας ενθουσιάσει με τη γεύση της!
800 γρ. μοσχάρι από φιλέτο, κόντρα ή κιλότο, σε λωρίδες πάχους περίπου 1,5 εκ., 40 ml ελαιόλαδο, 1/4 μάτσο άνηθος, ψιλοκομμένος, 400 ml ξινόκρεμα (π.χ. σμετάνα ή κρεμ φρες ή sour cream – σε μεγάλα σούπερ μάρκετ, σε deli και σε ρωσικά μπακάλικα), οι τρυφερές κορυφές από 20-25 σπαράγγια , αλάτι, πιπέρι φρεσκοτριμμένο
Σε ένα μεγάλο αντικολλητικό τηγάνι ζεσταίνουμε το λάδι σε δυνατή φωτιά και σοτάρουμε τα φιλετάκια (σε δόσεις, αν δεν χωράνε όλα μαζί) για 2-3 λεπτά από κάθε πλευρά, μέχρι να ροδίσουν.Τα βγάζουμε με τρυπητή κουτάλα, ρίχνουμε τα σπαράγγια και τα σοτάρουμε για 4-5 λεπτά. Ξαναβάζουμε τα φιλετάκια στο τηγάνι, προσθέτουμε τον άνηθο, την ξινόκρεμα και αλατοπίπερο. Χαμηλώνουμε τη φωτιά, ανακατεύουμε με κουτάλα και συνεχίζουμε το μαγείρεμα, χωρίς να σκεπάσουμε το τηγάνι, για 4-5 λεπτά, μέχρι να ομογενοποιηθούν τα υλικά και να ενσωματωθεί η ξινόκρεμα.Σερβίρουμε τη μοσχαρίσια τηγανιά με σπαράγγια και ξινόκρεμα ζεστή με πατάτες τηγανητές.
Γαλακτοκομικά,Μοσχάρι,Σπαράγγια